OLAFin osallistuminen yhteiseen tutkintaryhmään [jäsenvaltioiden] toimivaltaisten oikeusviranomaisten välinen sopimus [päivämäärä] OLAF1 osallistuu yhteiseen tutkintaryhmään avustavassa, koordinoivassa ja asiantuntijan ominaisuudessa (jos niin on sovittu). Osallistuminen tapahtuu tässä järjestelyssä määrätyin edellytyksin ja sovellettavien EU:n välineiden mukaisesti. Osallistujat Seuraavat henkilöt OLAFista osallistuvat ryhmään: Nimi Tehtävä OLAF ilmoittaa kirjallisesti muille yhteisen tutkintaryhmän osapuolille luetteloon tehtävistä lisäyksistä tai poistoista. OLAFin osallistumiseen liittyvät erityisjärjestelyt 1. Osallistumisperiaatteet 1.1. Yhteiseen tutkintaryhmään osallistuva OLAFin henkilöstö avustaa ryhmän jäseniä OLAF-lainsäädännön mukaisesti todisteiden keräämisessä ja tarjoaa asiantuntemusta ottaen huomioon sen jäsenvaltion kansallinen lainsäädäntö, jossa ryhmä toimii. 1.2. Ryhmään osallistuva OLAFin henkilöstö työskentelee [lisätään kohdan numero] kohdassa määritellyn (määriteltyjen) ryhmän johtajan (johtajien) johdolla ja antaa tarpeellista apua ryhmän johtajan (johtajien) määrittämien ryhmän tavoitteiden ja tarkoituksen saavuttamiseksi. 1.3. OLAFin henkilöstöllä on oikeus olla suorittamatta tehtäviä, joiden ne katsovat rikkovan OLAF-lainsäädännön mukaisia velvoitteitaan. Tällöin OLAFin henkilöstön jäsenen on ilmoitettava asiasta OLAFin pääjohtajalle tai tämän edustajalle. OLAF neuvottelee ryhmän johtajan (johtajien) kanssa molempia osapuolia tyydyttävän ratkaisun löytämiseksi. 1.4. Ryhmään osallistuva OLAFin henkilöstö ei saa soveltaa pakkokeinoja. Osallistuva OLAFin henkilöstö voi ryhmän johtajan (johtajien) johdolla olla kuitenkin läsnä ryhmän operatiivisissa toimissa antaakseen neuvoja ja apua paikan päällä pakkokeinoja toteuttaville ryhmän jäsenille edellyttäen, ettei jäsenvaltiossa, jossa ryhmä toimii, ole tälle oikeudellisia rajoituksia. 2. Avun tyyppi 2.1. Osallistuva OLAFin henkilöstö tarjoaa kaikkia käytettävissä olevia OLAFin avustuspalveluja OLAF-lainsäädännön mukaisesti niin kauan kuin se on tarpeen tai kuin sitä pyydetään. Tähän sisältyy operatiivisen ja teknisen avun ja asiantuntemuksen antaminen rikostutkinnassa sekä tietojen, kuten rikosteknisten tietojen ja analyysiraporttien, toimittaminen ja todentaminen. 2.2. Ryhmään osallistuva OLAFin henkilöstö voi avustaa kaikissa toimissa, erityisesti tarjoamalla hallinnollista, logistista ja asiakirjoihin liittyvää tukea, strategista, teknistä ja rikosten tutkintaan liittyvää tukea sekä taktista ja operatiivista asiantuntemusta ja apua ryhmän jäsenille ryhmän johtajan (johtajien) pyynnöstä. 3. Pääsy OLAFin tietojenkäsittelyjärjestelmiin 3.1. OLAFin henkilöstö voi olla suoraan yhteydessä yhteisen tutkintaryhmän jäseniin ja toimittaa yhteisen tutkintaryhmän jäsenille ja ryhmään lähetetyille jäsenille OLAF-lainsäädännön mukaisesti tietoja OLAFin asianhallintajärjestelmän asiaankuuluvista tiedostoista. Näiden tietojen käyttöä koskevia ehtoja ja rajoituksia on noudatettava. 3.2. Tiedot, jotka OLAFin henkilöstö on saanut osana yhteistä tutkintaryhmää, voidaan tiedot toimittaneen jäsenvaltion suostumuksella ja vastuulla sisällyttää OLAFin asianhallintajärjestelmän asiaa koskeviin tiedostoihin. 4. Kustannukset ja laitteisto 4.1. Jäsenvaltio, jossa tutkintatoimia suoritetaan, vastaa tehtävien täyttämisen edellyttämän teknisen laitteiston antamisesta käyttöön (toimistolaitteet, majoitus, televiestintä, jne.) ja siitä aiheutuvista kustannuksista. Tämä jäsenvaltio toimittaa myös (salattua) tietojenvaihtoa varten tarvittavan viestintä- ja muun teknisen laitteiston. Kyseinen jäsenvaltio huolehtii kustannuksista. 4.2. OLAF vastaa kustannuksista, joita aiheutuu OLAFin henkilöstön osallistumisesta yhteiseen tutkintaryhmään. Päivämäärä/allekirjoitukset 1 Sellaisena kuin siitä on säädetty komission päätöksessä 1999/352/EY, EHTY, Euratom, tehty 28 päivänä huhtikuuta 1999, Euroopan petostentorjuntaviraston (OLAF) perustamisesta, sellaisena kuin se on viimeksi muutettuna komission päätöksellä (EU) 2015/512 , tehty 25 päivänä maaliskuuta 2015, ja Euroopan parlamentin ja neuvoston asetuksen (EU, Euratom) N:o 883/2013 mukaisesti, annettu 11 päivänä syyskuuta 2013, Euroopan petostentorjuntaviraston (OLAF) suorittamista tutkimuksista, sekä neuvoston asetuksessa (EY, Euratom) N:o 2988/95, annettu 18 päivänä joulukuuta 1995, Euroopan yhteisöjen taloudellisten etujen suojaamisesta (’OLAF-lainsäädäntö’).